Bill Gates staan tou vir ’n burger | Netwerk24
19 Januarie 2019 12:14
Miljardêrs moet ook soms soos gewone mense in ’n ry staan.
’n Foto van Bill Gates wat vir sy burger wag Foto: Facebook/ Mike Galos
Netwerk24 Foto: Facebook/ Mike Galos
Mike Galos, voormalige Microsoft-werker, het ’n foto van Bill Gates, stigter van Microsoft en een van die rykste mense ter wêreld, op Facebook gedeel waar hy sy beurt vir ’n bestelling moet afwag.
Hy het dié foto glo op ’n Microsoft-alumni-groep gekry en dit toe met sy Facebook-vriende gedeel.
Gates het glo by die Dick’s Drive-In in Seattle, Washington, met sy hande in sy broeksakke gestaan en sy beurt afgewag.
Die India Times berig dat Gates glo gereeld by die Burgermaster gaan kos koop omdat hy baie lief is vir burgers, maar dié keer het hy ’n ander burgerrestaurant uitgetoets.
Facebook-gebruikers was beïndruk met Gates wat self sy burger gaan koop.
“Hy’s my tipe ou,” het een gebruiker geskryf.
Galos het Gates se foto sommer ook as ’n geleentheid gebruik om ’n dwarsklap na pres. Donald Trump in te kry.
Mike Galos se inskrywing op Facebook.Foto: Facebook/ Mike Galos
Meer oor: Bill Gates